Diari Oficial de la Generalitat Valenciana


Sumari del DOGV 2840, del 03-10-1996 (1996/839431)

ACORD de 24 d'abril de 1996, de la Comissió Territorial d'Urbanisme de València, per la qual s'aprova definitivament la modificació de la plaça del Mercat de les normes subsidiàries de Sellent.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2840

Data del DOGV
:   03-10-1996

Secció del DOGV
:   ALTRES DISPOSICIONS

Número del document
:   1996/839431


Data del document
:   24-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 24 d'abril de 1996, de la Comissió Territorial d'Urbanisme de València, per la qual s'aprova definitivament la modificació de la plaça del Mercat de les normes subsidiàries de Sellent.   
La Comissió Territorial d'Urbanisme, en la sessió del dia 24 d'abril de 1996, va adoptar l'acord següent:  
Vist l'expedient tramés per l'Ajuntament de Sellent, que fa referència a la modificació de la plaça del Mercat de les normes subsidiàries, i de conformitat amb els següents:  
Antecedents de fet  
Primer  
Per acord del Ple de l'Ajuntament el projecte va ser sotmés a informació pública el 29 de desembre de 1995 i el mateix òrgan el va aprovar, provisionalment, el 6 de març de 1996.  
Segon  
L'expedient ha sigut tramés en un únic exemplar. S'ha tramitat d'acord amb el que estableixen els articles 38 i 55 de la Llei Reguladora de l'Activitat Urbanística.  
Tercer  
Ha sigut tramés un exemplar de projecte diligenciat com cal. Consta de memòria i plànols d'informació i ordenació. La documentació és suficient per a la finalitat que es pretén.  
Quart  
Sellent té unes normes subsidiàries, aprovades definitivament per la Comissió Territorial d'Urbanisme en la sessió de 21 de juliol de 1983. L'1 de gener de 1990 tenia 510 habitants.  
Cinqué  
La modificació consisteix en el canvi de qualificació d'una part d'una plaça a dotació pública, a fi de poder construir un centre musical. Es troba afectada per la normativa següent:  
L'ús serà el que s'especifica en el punt 3 dels usos permesos, pàgina 37 i 39 de les normes subsidiàries vigents, CU, AD, SA, ES i RC.  
L'alçada serà lliure d'acord amb els usos a què es destine l'edificació, però no es poden ultrapassar els 12 metres i les tres plantes.  
No s'estableixen reculades sobre l'àrea delimitada com a edificable. Aquestes seran lliures en les quatre façanes de les cares del rectangle.  
Es permetran les volades corresponents a les àrees equivalents del nucli urbà.  
Fonaments de dret  
Primer  
La Comissió Territorial d'Urbanisme és l'òrgan competent per a decidir sobre l'aprovació definitiva de les normes subsidiàries i de les modificacions, de conformitat amb el que estableixen la disposició transitòria setena i l'article 38.3 de la Llei Reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.   
Aquesta Comissió Territorial d'Urbanisme de València acorda aprovar definitivament la modificació de la plaça del Mercat de les normes subsidiàries de Sellent.  
L'Ajuntament de Sellent haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta publicació.  
Tot això, sense perjudici que es puga interposar qualsevol altre recurs que s'estime pertinent.  
València, 24 d'abril de 1996  
El secretari de la Comissió Territorial d'Urbanisme,  
JOSÉ MANUEL PALAU